|  |  |  |  |  |
| --- | --- | --- | --- | --- |
| Številka: | 43001-267/2020-13 |  | oznaka naročila: | A-76/20 G |
| Datum: | 18.08.2020 |  | MFERAC: | 2431-20-001001/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Ureditev ceste R2-409/0306 od km 2,000 do km 2,280 Postojna - Razdrto (Smrekce)** |

**JN004924/2020-B01, datum objave: 05.08.2020**

**Datum prejema: 18.08.2020   11:58**

**Vprašanje:**

Pozdravljeni.  
  
Iz pogoja za ponudnika oziroma sodelujoči gospodarski subjekti morajo izkazati naslednje uspešno izvedene referenčne posle iz zadnjih petih let pred rokom za oddajo ponudb:  
  
a) rekonstrukcijo, novogradnjo ali obnovo državne ceste v vrednosti vsaj 250.000,00 brez DDV  
  
Ste prišli na pogoj:  
  
Kot izhaja iz točke 3.2.3.5 Navodil za pripravo ponudbe morajo ponudniki oziroma sodelujoči gospodarski subjekti skladno z alinejo a) izkazati v celoti uspešno izvedeno rekonstrukcijo, novogradnjo ali obnovo državne ali lokalne ceste v vrednosti vsaj 250.000,00 brez DDV in širine asfaltne plasti voziščne konstrukcije vsaj 5,5 m.  
  
Takšne pogoje kot sedaj postavljate z referencami s širinami vozišča tudi za rekonstrukcijo, novogradnjo ali obnovo državne ceste izkazovanje reference so diskirminatorne. Torej iz prvotnega pogoja(pred spremembo), ki se glasi:  
a) rekonstrukcijo, novogradnjo ali obnovo državne ceste v vrednosti vsaj 250.000,00 brez DDV  
  
Kot naročnik ste referenco omejili tudi na lokalne ceste. Da spodnji ustroj in s tem povezana dela(ki spadajo pod točko a. in priznavanje tega pogoja) pogojujete z širino 5,5m asfaltne plasti voziščne konstrukcije je vas pogoj diskriminatoren in v nasprotju z zdravim razumom. Lahko bi to omejili na druge primerljive parametre(kot so m3 izkopov, primerljiv obseg del vezan na izvedbo spodnjega ustroja ....).  
Namreč pogoj za asfalterska dela v širini 5,5 m se pojavlja že pri točki b. in se posamezni referenci izkazujeta ločeno. S tem da se v pogoju a. predvideva vsa gradbena dela do asfaltov, medtem ko se v točki (b) izkazuje referenca iz asfaltiranja. Glede na pogoje, ki se v zadnjem času pojavljajo na JN z namenom omejevanja konkurence in priviligiranja določenih ponudnikov vas pozivamo, da pogoj za izkazovanje reference iz točke a., kjer se je pojavila nova zahteva po širini 5,5m umaknete oziroma jo iz pogoja izbrišete. Poleg tega se pogoji iz vaših zahtevanih referenc dvoumni in nerazumljivi. npr. za pogoj a. zahtevate(kjer se predvideva izvedba gradbenih, zemeljskih del,...vseh del do asfalta) širine asfaltne plasti voziščne konstrukcije vsaj 5,5 m, brez dolžine, brez ostalih podatkov iz česar izhaja, da je pogoj nepotreben, neskladen, nerazumljiv in diskriminatoren in ga je kot takšnega potrebno nujno izločiti.

**Odgovor:**

Korigira se zahteva točke:

* 3.2.3.3 Navodil za pripravo ponudbe tako, da se glasi:

Zagotovljen mora biti vodja gradnje, ki izpolnjuje naslednje zahteve:

* ima višješolsko izobrazbo s področja gradbeništva (inž. grad.)
* vpisan je v imenik pri Inženirski zbornici Slovenije (IZS) kot pooblaščeni inženir ali kot vodja del
* zaposlen je pri gospodarskemu subjektu (ponudnik, partner, podizvajalec), ki nastopa v ponudbi
* v zadnjih desetih letih pred rokom za oddajo ponudb je kot vodja gradnje ali vodja del vsaj enkrat vodil:

- rekonstrukcijo, novogradnjo ali obnovo državne ali lokalne ceste v vrednosti vsaj

250.000,00 € brez DDV

dokazilo: Podatki o kadrovskih zmogljivostih (funkcija: vodja gradnje), navedeni skladno s predlogo in ESPD ponudnika oziroma sodelujočega gospodarskega subjekta, pri katerem je oseba zaposlena.

opombe: *Zahtevana referenca mora v celoti izhajati iz enega posla.*

*Za referenčni posel se šteje posel, ki je bil prevzet s strani naročnika v obdobju največ desetih let pred rokom za oddajo ponudb.*

*Za vodjo gradnje, ki ob oddaji ponudbe še ni vpisan v imenik IZS, mora ponudnik podati izjavo, da izpolnjuje vse predpisane pogoje za vpis in da bo v primeru, če bo na razpisu izbran, pred podpisom pogodbe predložil dokazilo o tem vpisu.*

* 3.2.3.5 Navodil za pripravo ponudbe tako, da se glasi:

Ponudnik oziroma sodelujoči gospodarski subjekti morajo izkazati naslednje uspešno izvedene referenčne posle iz zadnjih petih let pred rokom za oddajo ponudb

1. rekonstrukcijo, novogradnjo ali obnovo državne ali lokalne ceste v vrednosti vsaj

250.000,00 € brez DDV

1. izvedbo nosilne in obrabne plasti voziščne konstrukcije na državni ali lokalni cesti površine vsaj 2.000 m2 in širine vsaj 5,5 m
2. izvedbo cestne razsvetljave na državni cesti v vrednosti vsaj 25.000,00 € brez DDV

dokazilo: Referenca gospodarskega subjekta, vsebinsko skladna s predlogo in ESPD ponudnika oziroma sodelujočega gospodarskega subjekta.

opombe: *Zahtevane reference, ločene po točkah (a, b in c) lahko izhajajo iz enega ali iz več različnih poslov (gradenj) gospodarskega subjekta, referenca iz vsake posamezne točke pa mora v celoti izhajati iz enega posla.*

*Za referenčni posel se šteje posel, ki je bil prevzet s strani naročnika v obdobju največ petih let pred rokom za oddajo ponudb.*

*Referenčni posel iz točke a, ki ga je izvedel neposredno sam ali s sodelovanjem drugih gospodarskih subjektov (podizvajalcev) mora izkazati ponudnik (pri skupni ponudbi katerikoli partner).*

*Referenčni posel iz točke b in c, ki ga je izvedel neposredno sam, mora izkazati gospodarski subjekt, ki tovrstna dela prevzema v ponudbi. Prevzeta dela mora sam neposredno tudi izvesti.*

*Naročnik si pridržuje pravico, da navedbe preveri ter zahteva dokazila (na primer: pogodbo z investitorjem ali delodajalcem, končni obračun, potrdilo o izplačilu, izvajalsko zasedbo, ...) o uspešni izvedbi referenčnega posla. Neposredno sam pomeni, da ima gospodarski subjekt pri sebi zaposlen potreben kader za izvedbo in zagotovljene tehnične zmogljivosti.*

Naročnik bo objavil korigirana Navodila za pripravo ponudbe.